[{"text_idx": "#000000", "text": "Floresek eta Fernandezek bestelako mugimenduetatik ikasteko ateak zabaldu zizkioten euskalgintzari. \u201cBide luze bezain interesgarria egin duten bi mugimendu horietara hurbiltzeko eta elkar ezagutzeko aukera paregabea izan da\u201d, aipatu zuen ikastaroko zuzendari Kike Amonarrizek saioaren bukaeran."}, {"text_idx": "#000001", "text": "Floresek Greenpeace mugimendua espainiar estatu mailan zein Euskal Herri mailan ezagutzeko modua eskaini zuen: antolakuntzari, aurrekontuari, funtzionamenduari...buruzko informazioa zabala emanez."}, {"text_idx": "#000002", "text": "Entzuleen artean interes berezi piztu zuena kideen mobilizaziorako eta aktibaziorako dauzkaten bideen gaia izan zen. \u201cGreenpeace, gobernuz kanpoko erakunde internazional eta ekologista bat izanik ere, bere ekinaren zati handi bat, aktibazio sozialari, mobilizazioari eta ekintza zuzenari lotuta dago. Taktika ezberdinak erabiltzen ditu, eta hauek ekologismotik harago edozein mugimendutan erabiltzeko modukoak dira\u201d, nabarmendu zuen Floresek. Eskaintzen dituzten konpromiso mota ezberdinak hauek dira: sustatu, ekin, lagundu, babestu, jarraitu eta interesatu."}, {"text_idx": "#000004", "text": "Fernandezek, berriz, euskaraz bizi nahi izatearen eta LGTB izatearen arteko paralelismoetatik ekin zion bideari:"}, {"text_idx": "#000005", "text": "Esentzialismoa vs. identitate politikoa. Esentzialismoa zalantzan jarri beharra.\nArmairutik ateratzea. Komunitatea ikusarazteko metafora baliagarria, baina zentzuz hustutzearekin kontuz. Bestearena erabili bai, baina haren jabetza norberarentzat hartu gabe.\nGutxiengoen estresa. Enpatia beharra mugimenduen artean.\nArnasgunearen kontzeptua. \u201cGiroa da gure arnasgunea; erresistentziatik kultura sortu dugu\u201d.\nBi mugimenduen borroka justizia sozial kontua da."}, {"text_idx": "#000006", "text": "Euskalgintza eta feminismoaren arteko zubiak ere agerian utzi zituen proiektu ezberdinen inguruan egon diren keinu eta erreferenteak aipatuta:"}, {"text_idx": "#000007", "text": "Transmaribollo ahobiziak. Euskararen presentzia sinboliko izatetik talde eta egitasmo askoren komunikazio hizkuntza izatera bilakatu da.\nKukuak hiztegietan: Hiztegigintzaren alorrean urratsak emateko beharra. Maileguei uko egin gabe, euskarazko hiztegia garatzearen beharra, baina ez modu artifizialean, egunerokotasunean txeratzeko moduan."}, {"text_idx": "#000008", "text": "Hitzaldiari bukaera emateko, LGTBtik proposatzen edo eskatzen dutena eta euskalgintzak LGTB mugimendutik ikas lezakeena mahairatu zituen Fernandezek:"}, {"text_idx": "#000009", "text": "LGTB pertsonen ikusgarritasuna bermatzea, zuriketa arrosa (pinkwashing) gabe.\nEuskalgintzan heteronormatibitatearen eta binarismoaren zantzuak identifikatzea.\nLGTB euskaltzaleen ekarpenak aitortzea (esaterako, hitanoaren irakurketa transfeminista).\nEuskal LGTB kultura aitortzea eta zukutzea."}, {"text_idx": "#000010", "text": "\u201cZer ikas dezake euskalgintzak LGTB mugimendutik?\u201d galdera sare sozialetan bota eta bueltan jasotakoaren uzta ekarri zuen Fernandezek:\nArmairutik irteteari balioa eman eta prozesu horiek zaindu: ahalduntzea landu, jendea modu bortitzean irten ez dadin.\nZapalkuntzaren kontzientzia, erasoei aurre egiteko. Euskara ez da hizkuntza gutxitua, gutxietsia edo minorizatua baizik.\nEuskara queer eta maketoa aldarrikatzea, asko zigortu gaituzte txikitatik erderakaden kontuarekin. Euskaltzaindiak-eta normatibitatea sustatzen dute: arauari eta zuzentasunari begira daude.\nDikotomiak zalantzan jartzea: euskaldun/erdaldun; euskaldun berri/euskaldun zahar. Etiketak desagerrarazi edota horiei karga positiboa eman: sasi-euskalduna, euskaldun-txarra.\nGizartearen periferietan aliantzak lantzeko jarrera eta gaitasuna. Non daude eusko-periferiak? Euskalgintzak ez du jakin gizartearen zenbait geruzetara heltzen. Nork daki euskaraz esaten dildo, PrEP edo cuarto oscuro?\nEz-lekuetan bidea egin, ematen ez zaion plaza edo lekuak hartu, erakargarri egin eta bizigarri."}, {"text_idx": "#000011", "text": "Armairutik irteteari balioa eman eta prozesu horiek zaindu: ahalduntzea landu, jendea modu bortitzean irten ez dadin.\nZapalkuntzaren kontzientzia, erasoei aurre egiteko. Euskara ez da hizkuntza gutxitua, gutxietsia edo minorizatua baizik.\nEuskara queer eta maketoa aldarrikatzea, asko zigortu gaituzte txikitatik erderakaden kontuarekin. Euskaltzaindiak-eta normatibitatea sustatzen dute: arauari eta zuzentasunari begira daude.\nDikotomiak zalantzan jartzea: euskaldun/erdaldun; euskaldun berri/euskaldun zahar. Etiketak desagerrarazi edota horiei karga positiboa eman: sasi-euskalduna, euskaldun-txarra.\nGizartearen periferietan aliantzak lantzeko jarrera eta gaitasuna. Non daude eusko-periferiak? Euskalgintzak ez du jakin gizartearen zenbait geruzetara heltzen. Nork daki euskaraz esaten dildo, PrEP edo cuarto oscuro?\nEz-lekuetan bidea egin, ematen ez zaion plaza edo lekuak hartu, erakargarri egin eta bizigarri."}]